|  |  |
| --- | --- |
| 2019 tuomarin ja ylituomarin toimintaohje **(KVK)**  Hyväksytty Kennelliitossa 25.11.2018  Voimassa 1.1.2019 alkaen | Uusi2025 tuomarin ja ylituomarin toimintaohje **(KVK)**  Hyväksytty SKL 26.5.2024  Hyväksytty rotujärjestössä 06.02.2024  Voimassa 1.1.2025 alkaen |
| KUORMANVETOKOKEET – TOIMINTAOHJEET TUOMAREILLE JA YLITUOMAREILLE  Seuraavassa on selvitetty ylituomareitten ja tuomareitten tehtäviä ja ohjeita ennen koetta, kuormanvetokokeen aikana sekä sen jälkeen. | KUORMANVETOKOKEET – TOIMINTAOHJEET TUOMAREILLE JA YLITUOMAREILLE  Seuraavassa on selvitetty ylituomareitten ja tuomareitten tehtäviä ja ohjeita ennen koetta, kuormanvetokokeen aikana sekä sen jälkeen. |
| Ennen koetta:  Ylituomari ja tuomari sopivat koetoimitsijan kanssa kokeen aikataulusta koepäivänä, radan kunnosta tai muista kokeeseen liittyvistä käytännön asioista, mikäli siihen on tarvetta.  Ylituomari vastaa tarvittaessa koetoimitsijan kysymyksiin kokeen kulkuun, sääntöihin tai osallistujien kysymyksiin liittyen.  Ylituomari huolehtii, että hänellä on kennelliiton tuomarinumero mukana kokeen dokumenttien täyttöä varten. | Ennen koetta:    Ylituomari ja tuomari sopivat koetoimitsijan kanssa kokeen aikataulusta koepäivänä, radan kunnosta tai muista kokeeseen liittyvistä käytännön asioista, mikäli siihen on tarvetta.    Ylituomari vastaa tarvittaessa koetoimitsijan kysymyksiin kokeen kulkuun, sääntöihin tai osallistujien kysymyksiin liittyen. Ylituomarin velvollisuus on olla tietoinen kaikista kokeeseen liittyvistä yleisistä Kennelliiton, Ruokaviraston tai muista vastaavista kokeisiin liittyvistä säännöistä ja ohjeista.  Ylituomari huolehtii, että hänellä on kennelliiton tuomarinumero mukana kokeen dokumenttien täyttöä varten. |
| Kokeen valmistelut koepaikalla:  Tyypillisesti tuomari tarkistaa koirien tunnistusmerkinnät ennen punnitusta.  Ylituomari seuraa koirien punnitusta, mikäli toisin ei ole sovittu.  Mikäli asiassa on epäselvyyttä ylituomari selvittää yhdessä koetoimitsijan kanssa kokeeseen osallistuvien narttujen osallistumisoikeuden (kiima) nk. ”paperitestillä”.  Mikäli joku kokeeseen osallistujista on ilmoittanut koetoimitsijalle epävarmasta koirasta vieraan ihmisen käsitellessä, ylituomari keskustelee asiasta koetoimitsijan, kokeeseen osallistujan, sekä kokeen muun henkilöstön kanssa. | Kokeen valmistelut koepaikalla:  Tyypillisesti tuomari tarkistaa koirien tunnistusmerkinnät ennen punnitusta.  Ylituomari tai tuomari seuraa koirien punnitusta ja valjaiden tarkastusta.    Kokeen toimihenkilö tarkastaa kokeeseen osallistuvien narttujen osallistumisoikeuden (kiima) nk. ”paperitestillä”.  Mikäli joku kokeeseen osallistujista on ilmoittanut koetoimitsijalle epävarmasta koirasta vieraan ihmisen käsitellessä, ylituomari keskustelee asiasta koetoimitsijan, kokeeseen osallistujan, sekä kokeen muun henkilöstön kanssa. |
| Kokeen aluksi:  Ylituomari (tuomarin avustaessa) pitää tuomarin puhuttelun koirien ohjaajille (ja yleisölle).  - tervetulotoivotus ja kokeen henkilöstön esittely (ylituomari, tuomari, koetoimitsija ja jarruhenkilö)  - muistutetaan, että kokeessa noudatetaan kuormanvetokokeen sääntöjä ja ohjeita, Suomen Kennelliiton yleisiä sääntöjä ja ohjeita, mukaan lukien antidoping säännöt sekä käydään läpi kokeen valitusmenettely.  - muistutetaan koirien käyttäytymisestä ja kohtelusta  - selitetään koealue ja kokeen kulku ja koealueella liikkuminen lyhyesti (erityisesti uusille henkilöille)  o vetoalueen rajat, yleisön ja ohjaajien rajat ja liikkuminen kokeen aikana  o kokeen suoritus, kerrotaan mistä 10 metrin vetomatka alkaa ja päättyy  o kerrotaan, miten lähtölupa annetaan  o kerrotaan, miten/missä ohjaaja voi liikkua kokeen aikana  o varoitetaan koirien pissailusta koepaikalle (ehdottomasti kielletty)  o kerrotaan, miten aika ilmoitetaan  o kerrotaan mikä lasketaan reen liikkumiseksi  o kerrotaan ja näytetään missä saa palkata, miten talutin pitää sijoittaa ja miten reen lukko toimii  o käydään läpi missä yleisö saa seisoa/liikkua koetta häiritsemättä. Muistutetaan, että ulkopuolisesta avusta seuraa koiran suorituksen hylkääminen.  - sovitaan aloituspaino (kokeen kevyimmän koiran ohjaajan mielipide erityisen tärkeä)  - käydään läpi, miten ja kuka toimii mahdollisen sotkun aikana tai jos valjaat syystä tai toisesta rikkoutuvat  Ylituomari päättää minne mahdolliset kuvaajat saavat sijoittua. Kuvaaja ei saa liikkua koiran suorituksen aikana ja olosuhteet pitää olla tasapuoliset kaikille osallistuville koirille.  Edellä olevat asiat voidaan tarvittaessa käydä läpi myös kahdessa osassa, mikäli varsinainen kokeen suoritusalue on kaukana kokeen valmistelu- ja koirien punnitusalueesta. | Kokeen aluksi:  Ylituomari keskustelee ennen kokeen alkua jarruhenkilön kanssa kokeen kulusta ja päivän keliolosuhteista ja antaa tarvittaessa lisäohjeita.  Ylituomari (tuomarin avustaessa) pitää tuomarin puhuttelun koirien ohjaajille (ja yleisölle).   * tervetulotoivotus ja kokeen henkilöstön esittely (ylituomari, tuomari, koetoimitsija ja jarruhenkilö) * muistutetaan, että kokeessa noudatetaan kuormanvetokokeen sääntöjä ja ohjeita, Ruokaviraston ohjetta eläinkilpailujen ja eläinnäyttelyn järjestämisestä ja niihin osallistumisesta, Suomen Kennelliiton yleisiä sääntöjä ja ohjeita mukaan lukien antidoping säännöt sekä käydään läpi kokeen valitusmenettely * muistutetaan koirien käyttäytymisestä, eettisestä kohtelusta ja hyvinvoinnista huolehtimisesta * selitetään koealue ja kokeen kulku ja koealueella liikkuminen lyhyesti (erityisesti uusille henkilöille)   + vetoalueen rajat, yleisön ja ohjaajien rajat ja liikkuminen kokeen aikana   + kokeen suoritus, kerrotaan mistä 10 metrin vetomatka alkaa ja päättyy   + kerrotaan, miten lähtölupa annetaan   + kerrotaan, miten/missä ohjaaja voi liikkua kokeen aikana   + varoitetaan koirien pissailusta koepaikalle (ehdottomasti kielletty)   + kerrotaan, miten aika ilmoitetaan   + kerrotaan mikä lasketaan reen liikkumiseksi   + kerrotaan ja näytetään missä saa palkata, miten talutin pitää sijoittaa ja miten reen lukko toimii   + käydään läpi missä yleisö saa seisoa/liikkua koetta häiritsemättä. Muistutetaan, että ulkopuolisesta avusta seuraa koiran suorituksen hylkääminen. * määritetään aloituspaino kokeen kevyimmän koiran mukaisesti tuomariston esityksestä. * muistutetaan koiran koesuorituksen päättymisen rajoista * käydään läpi, miten ja kuka toimii mahdollisen sotkun aikana tai jos valjaat syystä tai toisesta rikkoutuvat   Ylituomari päättää minne mahdolliset kuvaajat saavat sijoittua. Kuvaaja ei saa liikkua koiran suorituksen aikana ja olosuhteet pitää olla tasapuoliset kaikille osallistuville koirille.  Edellä olevat asiat voidaan tarvittaessa käydä läpi myös kahdessa osassa, mikäli varsinainen kokeen suoritusalue on kaukana kokeen valmistelu- ja koirien punnitusalueesta. |
| Kokeen aikana:  Tuomari:   tuomari pääsääntöisesti huolehtii ajanottamisesta kokeen aikana. Mikäli poikkeusjärjestelyä tarvitaan, voi koetoimitsija hoitaa kellon käytön yksittäisen koiran osalta.   tuomari vahvistaa kaiken olevan valmiina aloittamaan, ennenkuin ohjaaja kiinnittää koiran rekeen.   tuomari ilmoittaa ajat: 30 sekuntia / yksi minuutti, aika (hylätty, jos reki ei ole liikkunut) – kaksi minuuttia – kaksi ja puoliminuuttia – kolme minuuttia, aika (hylätty suoritus, jos vetoa ei suoritettu loppuun).  Ylituomari:   ylituomari antaa luvan lähtökäskyn antamiseen. Ylituomari voi hylätä koiran hallitsemattomuuden vuoksi, mikäli koira ei odota lähtökäskyä.   ylituomari ratkaisee, milloin veto hylätään, kun kyseessä on vetoalueen sivurajojen ylitys.   sotkun tapahtuessa ylituomari antaa luvan kokeen toimihenkilölle selvittää sotkeutuneet valjaat/liinat.   ylituomari päättää saako koira uuden vetoyrityksen valjaiden rikkoutuessa (koetta hidastamatta).   suorituksen aikana ylituomari ilmoittaa selkeästi, kun reki liikkuu (häiritsemättä kuitenkaan suorittavaa koiraa)  Ylituomari/tuomari:  Ylituomari ja tuomari tarkkailevat kokeen aikana koirien ja ohjaajien käytöstä sekä koirien käsittelyä koealueella ja koealueen ulkopuolella ja tarvittaessa puuttuvat asiaan.  Ylituomari päättää koiran sulkemisesta pois kokeesta, koesuorituksen keskeyttämisestä, tai koiran koesuorituksen hylkäämisestä kokeen sääntöjen ja toimintaohjeitten mukaisesti.  Ylituomarin tulee olla myös tietoinen antidoping vastuustaan eli valvottava ja tarkkailtava kokeeseen osallistuvien koirien kuntoa, käytöstä ja tunnusmerkkejä mahdollisesta doping käytöstä. Tapahtuman ylituomari voi perustellusta epäilystä esittää SKL:n antidoping säännön mukaisesti doping näytteen ottamista. | Kokeen aikana:  Tuomari:   * tuomari pääsääntöisesti huolehtii ajanottamisesta kokeen aikana. Mikäli poikkeusjärjestelyä tarvitaan, voi koetoimitsija hoitaa kellon käytön yksittäisen koiran osalta. * tuomari vahvistaa kaiken olevan valmiina aloittamaan, ennen kuin ohjaaja kiinnittää koiran rekeen. * tuomari ilmoittaa ajat: 30 sekuntia / yksi minuutti, aika (hylätty, jos reki ei ole liikkunut) – kaksi minuuttia – kaksi ja puoliminuuttia – kolme minuuttia, aika (hylätty suoritus, jos vetoa ei suoritettu loppuun).   Ylituomari:   * ylituomari antaa luvan lähtökäskyn antamiseen. Ylituomari voi hylätä koiran hallitsemattomuuden vuoksi, mikäli koira ei odota lähtökäskyä. * ylituomari ratkaisee, milloin veto hylätään, kun kyseessä on vetoalueen sivurajojen ylitys. * sotkun tapahtuessa ylituomari antaa luvan kokeen toimihenkilölle selvittää sotkeutuneet valjaat/liinat. * ylituomari päättää saako koira uuden vetoyrityksen valjaiden rikkoutuessa (koetta hidastamatta). * suorituksen aikana ylituomari ilmoittaa selkeästi, kun reki liikkuu (häiritsemättä kuitenkaan suorittavaa koiraa)   Ylituomari/tuomari:   * Ylituomari ja tuomari tarkkailevat yhdessä kokeen muun henkilöstön kanssa kokeen aikana koirien ja ohjaajien käytöstä sekä koirien käsittelyä koealueella ja koealueen ulkopuolella ja tarvittaessa puuttuvat asiaan. * Ylituomari päättää koiran sulkemisesta pois kokeesta, koesuorituksen keskeyttämisestä, tai koiran koesuorituksen hylkäämisestä kokeen sääntöjen ja toimintaohjeitten mukaisesti. * Ylituomarin tulee olla myös tietoinen antidoping vastuustaan eli valvottava ja tarkkailtava kokeeseen osallistuvien koirien kuntoa, käytöstä ja tunnusmerkkejä mahdollisesta doping käytöstä. Tapahtuman ylituomari voi perustellusta epäilystä esittää SKL:n antidoping säännön mukaisesti doping näytteen ottamista. |
| Koesuoritusten jälkeen  Ylituomari sanelee ylituomarin kertomuksen, tarkistaa koetoimitsijan valmistelemat lomakkeet ja pöytäkirjat ja vahvistaa ne allekirjoituksellaan. Lisäksi hän pitää kokeen loppupuheen ja osallistuu kokeen palkintojen jakoon tuomarin ja koetoimitsijan kanssa sovitulla tavalla. | Koesuoritusten jälkeen:  Ylituomari sanelee ylituomarin kertomuksen, tarkistaa koetoimitsijan valmistelemat lomakkeet, laskelmat ja pöytäkirjat. Pöytäkirjaan merkitään kokeen päättymisaika. Lisäksi hän pitää kokeen loppupuheen ja osallistuu kokeen palkintojen jakoon tuomarin ja koetoimitsijan kanssa sovitulla tavalla.  Ylituomari tarkistaa, tekee mahdolliset korjaukset ja hyväksyy koetulokset Omakoirassa Kennelliiton määräaikojen puitteissa. |